Dette er Norges nye regioner
Tirsdag kveld ble det enighet på Stortinget om hvilke kommuner som tvangssammenslås , mot støttepartiet KrFs vilje. Ifølge NRK , som omtalte saken først, er det også enighet om en reform som vil gi Norge til sammen ti regioner. Også VG får bekreftet at det har blitt enighet om ti nye regioner. Stortingsrepresentant Helge André Njåstad (Frp) leder forhandlingene om kommunesammenslåingene, og bekrefter til VG at de har jobbet med regionreformen, men sier det gjenstår noe arbeid. – Når kan dere bekrefte dette? – Vi håper å være klare i morgen, sier Njåstad. Disse kommunene tvangssammenslåsDette er listen over Norges ti nye regioner: • De tre nordligste fylkene skal reduseres til to. Grensene skal fastsettes senere, og avgjørelsen skal tas regionalt. • Telemark og Vestfold går sammen i én region. • Buskerud, Akershus og Østfold blir til ny Viken-region. • Aust-Agder og Vest-Agder blir til ett Agder. • Sør-Trøndelag og Nord-Trøndelag har allerede bestemt seg for å bli ett Trøndelag. • Hedmark og Oppland blir til region Innlandet. • Hordaland og Sogn og Fjordane blir til region Vestlandet. • Møre og Romsdal blir som i dag. • Rogaland blir som i dag. Ap-Jonas: Derfor er Ernas kommune-spill skittentEven Aleksander Hagen (Ap) er fylkesordfører i et av fylkene som blir tvangssammenslått til én region, om listen stemmer, nemlig Oppland. Fylkestingene i både Oppland og Hedmark stemte mot. Selv fikk han vite at det ligger an til sammenslåing på nyhetene, og har ikke fått noen bekreftelse når VG snakker med ham tirsdag kveld. – Dette er stikk i strid med det vi selv ba om. Det må vi ta til etterretning. – Hvilke signaler har dere fått hittil? – Vi har fått signaler om at det ville bli ti regioner, og skjønt at en tvangssammenslåing av oss lå i kortene. Men vi har også fått signaler om at regjeringen ville lytte til lokale signaler, selv om det ikke ser så lyst ut nå, sier Hagen. Ketil Kjenseth, stortingsrepresentant fra Oppland Venstre, sier til VG i kveld at han ikke kan bekrefte en sammenslåing av Hedmark og Oppland. – Jeg håper vi lander en avtale om antall regioner i morgen, sier han.Fylkesordfører i Buskerud, Roger Ryberg (Ap), hadde heller ikke blitt orientert om inndelingen av de nye regionene. Han er likevel fornøyd med å tilhøre Viken sammen med Akershus og Østfold. – Fylkestinget i Buskerud har med overveldende flertall vedtatt nettopp denne løsningen. For oss er det også aktuelt å ta med Vestfold, sier han til VG. Av de tre fylkene Stortinget foreslår å slå sammen til Viken, er det bare Buskerud som har vedtatt en slik region. Både Akershus og Østfold sa nei etter forhandlinger. – Jeg er veldig fornøyd med at vi tok dette arbeidet på alvor og at vi har et så klart og tydelig vedtak. Nå er jeg spent på hvilke oppgaver de nye regionene skal ha, sier Ryberg. Sp-Vedum om tvangssammenslåingene: – Det er helt uansvarligHos hans nye regionpartnere, som sa nei til storregionen, er det litt mer lunken stemning. Ole Haabeth er fylkesordfører i Østfold for Høyre. Da VG snakket med ham tirsdag kveld var planen for de nye regionene ennå ubekreftet, men Haabeth var ikke overrasket over hvilken vei det lå an til å gå. Selv synes han en stor Viken-region kan være lurt. – Men innbyggerne i Østfold har nok syntes dette kan bli litt stort. Vi er jo vant til å være Norges nest minste fylke, sier han. Den nye Viken-regionen, som strekker seg rundt Oslo-fjorden, vil huse nærmere 1,2 millioner innbyggere. I Akershus ville flertallet aller helst slå seg sammen med Oslo. – Men det er det ingen regjering som tør tvinge gjennom, for Oslo er imot, sier Lars Salvesen, visefylkesordfører i Akershus for KrF, til VG. Salvesen forteller at hovedutfordringen for Akershus er å lage et godt samarbeid med Oslo, der mange av innbyggerne jobber, på områder som for eksempel kollektivtransport. Det mente politikerne ville bli enklest med en stor-Oslo-region. Slik blir det altså ikke. – Dette er nok ikke et kjærlighetsekteskap, men et fornuftsekteskap, sier Salvesen.
Det skal være flertall i Stortinget for en regionsreform.